Diari Oficial de la Generalitat Valenciana


Sumari del DOGV 9544, del 01-03-2023 (2023/2065)

RESOLUCIÓ de 24 de febrer de 2023, de la Conselleria d'Hisenda i Model Econòmic, per la qual s'autoritza una generació de crèdits en els capítols 2 i 4, del programa 313.80, Igualtat en la diversitat, de la Vicepresidència i Conselleria d'Igualtat i Polítiques Inclusives, per import global de 17.914.248,41 euros, a càrrec dels ingressos finalistes del Ministeri d'Inclusió, Seguretat Social i Migracions, en el marc de l'adopció de mesures i actuacions destinades a fer front a la crisi humanitària d'Ucraïna (expedient 16.001/23-019).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9544

Data del DOGV
:   01-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2065


Data del document
:   24-02-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de febrer de 2023, de la Conselleria d'Hisenda i Model Econòmic, per la qual s'autoritza una generació de crèdits en els capítols 2 i 4, del programa 313.80, Igualtat en la diversitat, de la Vicepresidència i Conselleria d'Igualtat i Polítiques Inclusives, per import global de 45.153.796,41 euros, a càrrec dels ingressos finalistes del Ministeri d'Inclusió, Seguretat Social i Migracions, en el marc de l'adopció de mesures i actuacions destinades a fer front a la crisi humanitària d'Ucraïna (expedient 16.001/23-019). [2023/2065]  
Mitjançant els reials decrets 672/2022 i 673/2022, la Generalitat Valenciana és beneficiària de dues subvencions de concessió directa, a càrrec del pressupost de despeses del Ministeri d'Inclusió, Seguretat Social i Migracions, la destinació de les quals és l'adopció de mesures i actuacions per a fer front a la crisi humanitària provocada pel conflicte a Ucraïna.  
El Reial decret 672/2022, d'1 d'agost, regula la concessió directa de subvencions a les comunitats autònomes per a promoure i fomentar una millor atenció de les necessitats bàsiques de les persones beneficiàries del règim de protecció temporal afectades pel conflicte a Ucraïna que manquen de recursos suficients, compensant l'increment en la despesa corrent i de personal que hagen tingut i hagen de tindre les administracions de les entitats beneficiàries i les entitats locals dels respectius territoris entre el 24 de febrer de 2022 i el 31 de desembre de 2023 a conseqüència de la realització d'alguna de les actuacions finançables previstes en l'esmentat reial decret. L'import concedit a la Comunitat Valenciana, mitjançant resolució de la secretària d'Estat de Migracions amb data 13 d'octubre de 2022, és de 7.394.760 euros.  
  
Per a l'execució de la subvenció, es va aprovar el Decret 218/2022, de 16 de desembre, del Consell, d'aprovació de bases reguladores i concessió directa de subvencions a entitats locals per a promoure i fomentar una millor atenció de les necessitats bàsiques de les persones beneficiàries del règim de protecció temporal afectades pel conflicte a Ucraïna que no disposen de recursos econòmics suficients, per import de 7.394.760 euros. No obstant això, finalitzat el termini de presentació de sol·licituds, s'han rebut sol·licituds per un import total de 5.036.239,41 euros i l'import restant es justificarà amb despeses subvencionables ja realitzades per part de la Vicepresidència i Conselleria d'Igualtat i Polítiques Inclusives.  
D'altra banda, el Reial decret 673/2022, d'1 d'agost, regula la concessió directa de subvencions per a finançar la prestació d'una ajuda econòmica directa a les persones beneficiàries del règim de protecció temporal afectades pel conflicte a Ucraïna que manquen de recursos econòmics suficients, i l'import concedit a la Comunitat Valenciana, mitjançant resolució de la secretària d'Estat de Migracions de 19 d'octubre de 2022, és de 19.578.383 euros. El citat reial decret preveu la possibilitat de finançar fins a un import màxim del 10 % de la quantia assignada a despeses de gestió necessàries per a executar l'actuació, i ha de dedicar com a mínim el 90 % al pagament de les ajudes directes.  
  
Per a l'execució d'aquestes subvencions, la Generalitat està realitzant dues actuacions: d'una banda, l'elaboració d'una ordre de la Vicepresidència i Conselleria d'Igualtat i Polítiques Inclusives per la qual s'aproven les bases reguladores de les ajudes econòmiques a persones beneficiàries del règim de protecció temporal afectades pel conflicte a Ucraïna que estiguen empadronades a la Comunitat Valenciana i manquen de recursos econòmics suficients, per import de 89.703.854,44 euros; i, d'altra banda, ha tramitat un encàrrec a mitjans propis a Tecnologías y Servicios Agrarios, SA (TRAGSATEC), per a la gestió i tramitació de les sol·licituds i de les corresponents notificacions per import de 266.700,56 euros.  
Per tot el que s'ha exposat, i tractant-se d'ingressos no previstos en el pressupost inicial, la Vicepresidència i Conselleria d'Igualtat i Polítiques Inclusives proposa una generació de crèdit en el programa 313.80 Igualtat en la diversitat, en el capítol 2 per import de 266.700,56 euros i en el capítol 4 per import de 58.355.348,85 euros per a la creació de dues noves línies de subvenció, per a la creació de dues noves línies de subvenció, de concessió directa, una sobre la base del Decret 218/2022 i una altra en virtut de la disposició addicional cinquena de la Llei de pressupostos.  
A aquest efecte, i en virtut del que disposen l'article 50 de la Llei 1/2015, d'hisenda pública, sector públic instrumental i subvencions, i els articles 21 i 24 de la Llei 9/2022, de pressupostos de la Generalitat per a l'exercici 2023, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació 401.08, «Transferència de l'Estat. Àrea de treball i serveis socials», per import de 36.777.582,41 euros.  
  
Segon  
Autoritzar generar crèdit, en el pressupost de despeses, en les aplicacions i pels imports que a continuació es detallen:  
  
Aplicació Import  
25.96.61.413.01.5 266.700,56  
05.91.02.251.62.3 43.887.006,85  
Total increments 09.954.344,41  
  
  
  
Tercer  
La generació de crèdit en el pressupost de despeses del punt anterior implica la inclusió de dues noves línies de subvenció, amb les dades descriptives que es detallen a continuació:  
  
Codi: S1100 Denominació: Ajudes directes a persones desplaçades d'Ucraïna sense recursos econòmics.  
Import:  
03.705.836,44 Beneficiaris previstos: persones beneficiàries del règim de protecció temporal afectades pel conflicte a Ucraïna que no disposen de recursos econòmics suficients i que estan empadronades a la Comunitat Valenciana.  
Mode concessió: Descripció i finalitat: ajudes econòmiques directes de quatre-cents euros al mes per a persona adulta, més cent euros al mes per menor d'edat a càrrec, amb una duració d'un màxim de sis mesos, en compliment del que disposa el Reial decret 673/2022 d'1 d'agost.  
Concessió directa art. 168.1.C Llei 1/2015  
DA 5a Llei 9/2022  
Publicar dades: no   
APORTACIÓ GV NO CONDICIONADA: 0,00  
APORTACIÓ EXTERNA: ORIGEN: IMPORT APORT. COND. GV 0,00  
I40108 De treball i serveis socials 14.278.229,44  
  
Total finançament afectat 10.660.247,44  
  
  
  
Codi: S1101 Denominació: Subvenció a entitats locals per a l'atenció a persones desplaçades d'Ucraïna.  
Import:  
5.036.239,41 Beneficiaris previstos: entitats locals.  
Mode concessió: Descripció i finalitat: ajudes per a compensar l'increment en la despesa corrent i de personal que hagen tingut a conseqüència de la realització d'alguna de les actuacions subvencionables previstes en el Decret 218/2022, en aplicació del que es preveu en el Reial decret 672/2022 d'1 d'agost.  
Concessió directa art. 168.1.C Llei 1/2015  
Publicar dades: sí   
APORTACIÓ GV NO CONDICIONADA: 0,00  
APORTACIÓ EXTERNA: ORIGEN: IMPORT APORT. COND. GV 0,00  
I40108 De treball i serveis socials 5.036.239,41  
  
Total finançament afectat 5.036.239,41  
  
  
  
Quart  
Conseqüència de l'import generat, es modifica l'FP3 del programa 313.80, Igualtat en la diversitat, en les dades relatives a l'aplicació d'ingressos 401.08, i queden establits en els termes següents:  
  
València, 24 de febrer de 2023.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.